b'\n_START_ARTICLE_\nNarodni laboratorij Los Alamos\n_START_PARAGRAPH_\nNarodni laboratorij Los Alamos (izvirni angle\xc5\xa1ki naziv Los Alamos National Laboratory; kratica LANL; tudi Site Y, Los Alamos Laboratory in Los Alamos Scientific Laboratory) je narodni laboratorij, ki spada pod Oddelek za energijo ZDA (DOE), upravlja pa ga Univerza Kalifornije. Nahaja se v istoimenskem okro\xc5\xbeju ameri\xc5\xa1ke zvezne dr\xc5\xbeave Nova Mehika._NEWLINE_Trenutno je laboratorij eden najve\xc4\x8djih interdisciplinarnih ustanov na svetu in eden od le dveh laboratorijev v ZDA, ki deluje na podro\xc4\x8dju atomskega oro\xc5\xbeja (drugi je Narodni laboratorij Lawrence Livermore)._NEWLINE_LANL je najve\xc4\x8dja ustanova in najve\xc4\x8dji delodajalec v Novi Mehiki, saj zaposluje okoli 13.200 ljudi. Ena tretjina uslu\xc5\xbebencev je fizikov, ena \xc4\x8detrtina in\xc5\xbeenirjev, ena \xc5\xa1estina kemikov in raziskovalcev materialov, medtem ko drugi delujejo na podro\xc4\x8dju matematike, ra\xc4\x8dunalni\xc5\xa1tva, biologije, geoznanosti in drugih podro\xc4\x8dij._NEWLINE_Laboratorij so ustanovili med drugo svetovno vojno za potrebe Projekta Manhattan, ki je deloval na razvoju atomske bombe. Letni prora\xc4\x8dun laboratorija je 2,2 milijardi ameri\xc5\xa1kih dolarjev.'